Зебе
Зебе (лат. Fringillidae) су породица птица, која припада реду птица певачица. Зебе одликује дебео купаст кљун, којим лако отварају семе. Перје многих врста је шарено. Углавном се хране семењем, али и поврћем и воћем. Многе врсте птица из других породица се такође називају зебама.

Опис 
Најмањи представници породице зеба су андски чижак (-{Spinus spinescens}-), који је дуг само 9,5 центиметара и мексичка цајзла (-{Spinus psaltria}-) која је тешка само 8 грама, а највећи представник је вероватно огрличасти батокљун (-{Mycerobas affinis}-), који достиже дужину до 24 цм и тежину од 83 грама. Већина врста зеба има купасте, дебеле и кратке кљунове, који су код неких врста прилично велики. Изузетак су хавајске врсте које су познате по великом броју различитих облика и величина кљунова (многе врсте имају дуге, танке и закривљене кљунове). Боја перја је смеђкаста понекада зеленкаста. Многе врсте зеба су великим делом црне, док је бела боја углавном одсутна, осим у виду пруга на крилима. Светложути и црвени пигменти нису неуобичајени, али је плава боја ретка, јер жути пигменти претварају плаву у зелену. Код многих врста, али не и код свих врста зеба је присутан полни диморфизам.

Распрострањеност и станиште 
Зебе углавном насељавају шумовита подручја, али неке врсте настањују планине, па чак и пустиње. Претежно се хране семењем, али врсте из потпородице -{Euphoniinae}- се у великој мери хране и зглавкарима и бобицама, док се оне врсте из потпородице чешљугарке (Carduelinae) које насељавају Хаваје хране и нектаром. Гнезда су облика чиније и обично свијена на дрвећу, ређе у грмљу, међу стењем и слично.

Класификација 
Породица зеба (Fringillidae) се дели на 3 потпородице, 52 рода и 218 врста.

Потпородица зебе (Fringillinae) 
 Род зеба (Fringilla)
 Зеба (Fringilla coelebs)
 Гранканарска плава зеба (Fringilla polatzeki)
 Плава зеба (Fringilla teydea)
 Северна зеба (Fringilla montifringilla)

Потпородица чешљугарке (Carduelinae)

Потпородица еуфоније (Euphoniinae)

Напомене

Извори

Литература

Спољашње везе